stanford-oval/wikipedia huggingface dataset:
Mykolajivin hallintorakennuksen ilmaisku

| Mykolajivin hallintorakennuksen ilmaisku |
| --- | --- |

Paikka:  Mykolajiv,  Ukraina  48°33′23.94″N, 37°49′23.63″E
Kohde:  aluehallinnon virastorakennus
Ajankohta:  29. maaliskuuta 2022
Iskutyyppi:  ilmaisku
Kuolleita:  37
Epäilty/epäillyt:  Venäjän asevoimat
Mykolajivin alueen virastorakennukseen Mykolajivissa Ukrainassa osui 29. maaliskuuta 2022 Venäjän asevoimien ampuma ohjus. Räjähdyksessä kuolleita oli ainakin 36 ja yli 40 loukkaantui. Alueen kuvernööri Vitali Kim selvisi, koska ei ollut iskun aikaan paikalla.
Iskun jälkeen aluepuolustusjoukkoihin liittyi enemmän kuin mitä voitiin kouluttaa.
Shahr-e Babak

Meymand, Kerman.
 Kuva: Hadi Karimi
Shahr-e Babak (pers. ‏شهربابك‎myös Shahr-e Bābak, Shahr-i-Bābak, ja Shahr Bābak) on erittäin vanha kaupunki Kermānin maakunnassa Iranissa. Vuoden 2006 väestönlaskennan mukaan sen väkiluku oli 43 916. Perheitä oli 10 401.
Sijainti

Shahr-e Babak sijaitsee Kermanin maakunnan länsiosassa Iranissa. Sen itäpuolella on Rafsanjan, sen eteläinen raja on Sirjan ja pohjoiseen ja länteen on yhteiset rajat Yazdin maakunnan kanssa. Shahr-e Babak on yksi Iranin vanhimmista kaupungeista, ja sen perustaja on sanottu olevan Ardeshir Babak. Shahr-e Babakissa on monia kyliä, kuten Eshkoor, Barfeh, Hesarooyeh, Sohrab, Estabragh, Riseh ja Paghaleh.
Käännös suomeksi
Minna Pensola

Minna Pensola (s. 22. tammikuuta 1979 Helsinki) on suomalainen viulisti. Hän esiintyy kamarimuusikkona ja solistina sekä on jousikvartetti Meta4:n jäsen. Solistina Pensola on esiintynyt mm. Helsingin kaupunginorkesterin, Oulu Sinfonian ja Keski-Pohjanmaan Kamariorkesterin kanssa.
Pensola on valmistunut Sibelius-Akatemiasta ja jatkanut opintojaan Zürichin musiikkikorkeakoulussa. Hänen opettajiaan ovat olleet mm. Kaija Saarikettu, Jerzy Blaskiewicz, Leonid Mordkovich, Ana Chumachenko ja Josef Rissin.
Pensolan soitin on Signe ja Ane Gyllenbergin säätiön omistama Carlo Bergonzi -viulu vuodelta 1732.
Pensola on voittanut vuonna 2005 toisen palkinnon Kuopion viulukilpailussa. Meta4:n jäsenenä hän on voittanut ensimmäisen palkinnon Dmitri Šostakovitš -kvartettikilpailussa Moskovassa vuonna 2004 sekä Joseph Haydn -kamarimusiikkikilpailussa Wienissä vuonna 2007.
Pensola on toiminut Sysmän Suvisoiton taiteellisena johtajana vuosina 2006-2012. Vuonna 2021 hänet ja Antti Tikkanen valittiin Kuhmon kamarimusiikkijuhlan taiteellisiksi johtajiksi.
Helsingin Punavuoressa toimiva Klasariklubi on Pensolan perustama. Klubin tarkoituksena on tuoda klassinen musiikki niiden ihmisten kuultavaksi, jotka eivät muuten konserttisaleihin eksy. Niin ikään Punavuoressa toimiva konserttisarja Punavuoren Kamarimusiikkiyhdistys (PuKama) on Pensolan ja hänen puolisonsa Antti Tikkasen ideoima.
Aiheesta muualla

Minna Pensolan kotisivu
Simpukkapuhelin

Kiinteärunkoiset
patukanmuotoiset
Liukurunkoiset
läpälliset
Taittuvarunkoiset
simpukan muotoiset
aukikiertyvät
Simpukkapuhelin avattuna.
Simpukkapuhelin on matkapuhelinmalli, jossa on saranoitu, näppäimistön päälle sulkeutuva kansi. Vuosina 2004–2005 aasialaiset simpukkamatkapuhelimet tulivat hyvin suosituiksi, minkä vuoksi Nokia jolla näitä ei valikoimassaan tuolloin merkittävästi ollut, kärsi jonkin verran markkinaosuuksissaan [lähde? ]. Uudemmissa simpukkapuhelimissa ominaisuudet ovat monipuolistuneet, kuten 2 näyttöä ja kamera.
Merenkulkukoulutus Ahvenanmaan ammattikoululla

| Merenkulkukoulutus Ahvenanmaan ammattikoululla> Sjöfartsprogrammen vid Ålands yrkesgymnasium |
| --- | --- |

 Koulurakennus Maarianhaminassa
Sijainti:  Neptunigatan 6, Maarianhamina, Ahvenanmaa
Tyyppi:  Merenkulkualan koulutus
Perustettu:  1961
Verkkosivut
Merenkulkukoulutus Ahvenanmaan ammattikoululla (aiemmin Ålands sjömansskola) on osa Ahvenanmaan ammattikoulua Maarianhaminassa Ahvenanmaalla. Koulutus tarjoaa neljä suuntausta: korjaaja, vahtiperämies, vahtikonemestari ja laivasähköasentaja. Opetuksen kieli on ruotsi. Opetus on käytännönläheinen ja sisältää harjoittelua koululaivalla M/S Michael Sars.
Ammatilliset tutkinnot

Merenkulkualan tutkinnot koululla ovat:
Korjaaja (merenkulkualalla)
Vahtiperämies
Vahtikonemestari
Laivasähköasentaja
Historia

Koulutus sai alun perin alkuunsa nimellä Ålands sjömansskola (Ahvenanmaan merenkulkijakoulu) vuonna 1961. Vuonna 2011 koulu tuli osaksi Ahvenanmaan ammattikorkeakoulua (ruots. Högskolan på Åland) jonka jälkeen se siirtyi osaksi Ahvenanmaan ammattikoulua (ruots. Ålands yrkesgymnasium). Vuodesta 2020 koulutus on myös ollut osa Alandica Shipping Academya johon sisältyy kaikki merenkulkukoulutukset Ahvenanmaalla.
Aiheesta muualla

Sjöfartsprogrammen vid Ålands yrkesgymnasium
Alandica Shipping Academy
Oppilaita koulutuslaivalla M/S Michael Sars
Ilmakuva koulurakennuksesta
Mein Herz brennt

| ”Mein Herz brennt” Rammstein |
| --- | --- | --- |

Singlen tiedot
 Albumilta: Mutter
 Julkaistu: 7. joulukuuta 2012
 Formaatti: CD, digitaalinen lataus, vinyyli
 Tekijä(t): Rammstein
 Tyylilaji: Neue Deutsche Härte sinfoninen metalli
 Kesto: 04.39
 Levy-yhtiö: Universal
Listasijoitukset
  7.
Rammsteinin muut singlet
| ”Mein Land” 2011 | ”Mein Herz brennt” 2012 | ”Deutschland” 2019 |
”Mein Herz brennt” (suom. ”sydämeni palaa”) on saksalaisen industrial metal -yhtye Rammsteinin musiikkikappale, joka julkaistiin alun perin yhtyeen kolmannella albumilla Mutter vuonna 2001. Tuolloin sitä käytettiin konserttien avauskappaleena.
”Mein Herz brennt” sisältyy Rammsteinin vuonna 2011 julkaistulle ensimmäiselle ”greatest hits” -kokoelmalle Made in Germany 1995–2011. Se on albumin kappaleista ainoa, jota ei ollut julkaistu singlenä tai josta ei ollut tehty musiikkivideota.
Kappale julkaistiin lopulta singlenä 7. joulukuuta 2012, yli 11 vuotta Mutterin julkaisun jälkeen. Se mainosti Rammsteinin videokokoelmaa Videos 1995–2012. Single sisältää myös aiemmin julkaisemattoman kappaleen ”Gib mir Deine Augen”.
Kappaleet > CD

Mein Herz brennt – Piano versio – 4:31
Gib mir deine Augen – 3:44
Mein Herz brennt – Video – 4:18
Mein Herz brennt – Boys Noize Remix – 5:00
Mein Herz brennt – Piano instrumentaali – 4:31
Kappaleet > iTunes Exclusive Edition

Mein Herz brennt – Piano versio – 4:31
Gib mir deine Augen – 3:44
Mein Herz brennt – Video edit – 4:18
Mein Herz brennt – Boys Noize Remix – 5:00
Mein Herz brennt – Piano instrumentaali – 4:31
Mein Herz brennt – Turntablerocker Remix – 5:23
Kappaleet > 7" vinyyli

Mein Herz brennt – Piano versio – 4:31
Gib mir deine Augen – 3:44
McGill-yliopisto

| McGill University> McGill College (1821–1885) |
| --- | --- |
  

 lat. Universitatis McGill 
Motto:  Grandescunt Aucta Labore
Perustettu:  1821
Tyyppi:  julkinen
Säätiön varat:  920,7 miljoonaa Kanadan dollaria
Rehtori:  Suzanne Fortier
Kansleri:  Michael A. Meighen
Henkilökunta:  1 677
Opiskelijoita:  40 493
Sijainti:  Montreal, Quebec  Kanada
Maskotti:  Marty the Martlet
Sivusto:  http://www.mcgill.ca/
McGill-yliopisto (engl. McGill University, ransk. Université McGill) on julkinen yliopisto Kanadan Montrealissa.
McGill-yliopistossa on yhteensä 10 tiedekuntaa ja 12 akateemista yksikköä, ja se tarjoaa korkeakoulututkintoja noin kolmellasadalla eri alalla. Vuonna 2016 yliopistossa opiskeli 40 493 opiskelijaa, ja opetushenkilökuntaa oli 1 667.
Yliopisto on nimetty kanadalais-skotlantilaisen kauppiaan James McGillin mukaan, jonka perintö mahdollisti yliopiston perustamisen. Kuningas Yrjö IV allekirjoitti yliopiston kuninkaallisen perustamiskirjan vuonna 1821. Yliopiston pääkampus sijaitsee Mont Royal-vuoren juurella Montrealin keskustassa, minkä lisäksi sillä on maatalous- ja ympäristötieteiden kampus Saint-Anne-De-Bellevuessa 30 kilometriä keskustakampuksesta lounaaseen.
McGill-yliopiston sisäänpääsyvaatimukset ovat Kanadan yliopistoista keskimäärin kaikkein korkeimmat. Yliopistosta valmistuneiden joukkoon lukeutuu muiden muassa 12 Nobel-palkinnon saajaa, 145 Rhodes-stipendin saajaa, Kanadan nykyinen pääministeri Justin Trudeau, viisi entistä Kanadan pääministeriä, nykyinen Kanadan kenraalikuvernööri, muiden maiden nykyisiä tai entisiä valtionpäämiehiä, kymmeniä Kanadan parlamentin, Yhdysvaltain kongressin ja Yhdistyneen kuningaskunnan parlamentin jäseniä, 28 eri maiden suurlähettilästä[lähde? ] ja viisi astronauttia. Yliopiston opiskelijat ja alumnit ovat vaikuttaneet merkittävästi jääkiekon, amerikkalaisen jalkapallon ja koripallon syntyyn ja kehitykseen, ja sieltä on valmistunut 28 eri maiden olympiamitalistia. Valmistuneiden joukossa on myös yhdeksän Oscar-palkinnon voittajaa, neljä Pulitzer-palkinnon voittajaa, 11 Grammy-palkittua ja 16 Emmy-palkittua.[lähde? ]
Historia

Kauppias James McGill kuoli vuonna 1813. Hän jätti Montrealin ulkopuolella olleen tilansa ja 10 000 puntaa lahjoituksena collegea varten. Edunsaajaksi merkittiin 1801 perustettu Royal Institution for the Advancement of Learning. McGillin perilliset haastoivat testamentin. Royal Institution for the Advancement of Learning sai kuitenkin 1821 luvan perustaa yliopiston ja lopulta 1829 Montrealin lääketieteen instituutista tuli McGill-yliopiston lääketieteellinen tiedekunta. Humanististen tieteiden tiedekunta perustettiin 1843.
Royal Institution for the Advancement of Learning yhdistyi 1852 McGill-yliopistoon. Geologi John William Dawsonista oli 1855–1893 yliopiston rehtori. Hän rakensi McGill-yliopistosta maailmanlaajuisesti tunnustetun oppilaitoksen. Hän oli kiinnostunut myös julkisesta koulutuksesta ja perusti siksi yliopiston yhteyteen normaalikoulun. McGill-yliopisto alkoi saada vasta 1960-luvulla julkista tukea, mutta Dawson onnistui hankkimaan yliopistolle monia varakkaita tukijoita, kuten Molsonin perheen, Donald Smithin ja William Christopher Macdonaldin.
Dawsonin seuraaja William Peterson kannusti McGill-yliopistoa suuntautumaan erityisesti lääketieteeseen, biologiaan ja fysiikkaan. Hän muun muassa hankki 1898 Ernest Rutherfordin Cambridgen yliopistosta fysiikan professoriksi. Peterson myös rohkaisi Henry Marshall Toryä perustamaan McGill Collegen Vancouveriin (nykyinen Brittiläisen Kolumbian yliopisto), ja hänen aikanaan Sainte-Anne-de-Bellevuehen perustettiin yliopiston osaksi Macdonald College, jossa oli maatalous- ja elintarviketieteellistä sekä opettajien koulutusta.
Arthur Currien rehtorikaudella McGill-yliopistosta tuli Kanadan toinen jatko-opintoja tarjoava yliopisto Toronton yliopiston rinnalle. Toisen maailmansodan jälkeen yliopiston opiskelijamäärä kasvoi, kun sotilaat palasivat rintamalta. Vuonna 1939 yliopistoon kirjautui noin 3 400 oppilasta, kun vuonna 1948 niitä tuli yli 8 000. Sota-aikana ja sen jälkeen rehtorina oli Frank Cyril James, joka taisteli liittovaltion tuen puolesta. Sodan jälkeen yliopiston ainevalikoimaan tuli runsaasti uusia oppiaineita.
Tunnettuja opiskelijoita ja tutkijoita

M.A.R. Barker, kielitieteilijä ja fantasiakirjailija
Raoul Bott, matemaatikko
Denys Bouliane, säveltäjä ja kapellimestari
Donna Brown, sopraano
Samson Burke, urheilija ja näyttelijä
Win Butler, laulaja-lauluntekijä
André Noël Chaker, suomenkanadalainen urheilulakimies
Brian Cherney, säveltäjä ja musiikkikirjailija
Leonard Cohen, laulaja-lauluntekijä
Leon Edel, kirjailija
Alan Heard, säveltäjä
Julian Jaynes, psykologi
Frances Oldham Kelsey, farmakologi
Rudolph A. Marcus, Nobel-palkittu kemisti
John O’Keefe, neurotieteilijä
Brenda Milner, neuropsykologi
Allan Päiviö, psykologi
Ernest Rutherford, Nobel-palkittu fyysikko
Frederick Soddy, Nobel-palkittu radiokemisti
Gaétan Soucy, kirjailija
Ralph M. Steinman, Nobel-palkittu solubiologi
Charles Taylor, filosofi
Justin Trudeau, Kanadan pääministeri
Rufus Wainwright, laulaja-lauluntekijä
Michael Žantovský, diplomaatti ja kirjailija
Aiheesta muualla

Kuvia tai muita tiedostoja aiheesta McGill-yliopisto Wikimedia Commonsissa
McGill-yliopiston kotisivut (englanniksi)
Miho Nonaka

| Miho Nonaka |
| --- | --- |
 Nonaka vuonna 2015
Henkilötiedot
Syntynyt: 21. toukokuuta 1997 (ikä 27) Tokio, Japani
Kansalaisuus:   Japani
Ammatti:  Kiipeilijä
Uran tiedot
Pituus:  163 cm
Laji:  Boulderointi
Saavutukset
Ennätykset:  Redpoint: 8c+ (5.14c)
Aiheesta muualla
Kotisivut
Miho Nonaka (jap. 野中 生萌, Nonaka Mihō, s. 21. toukokuuta 1997) on japanilainen kisakiipeilijä, joka on erikoistunut boulderointiin. Hän osallistui vuoden 2020 kesäolympialaisiin ja voitti naisten yhdistetyssä kiipeilyssä hopeaa.
Nonaka aloitti kiipeilyn ollessaan yhdeksän ja osallistui ensimmäiseen maailmancupiinsa ollessaan 17-vuotias. Hän on yksi menestyneimmistä maailmancupeihin osallistuneista kiipeilijöistä. Ennen Tokion olympialaisia hän alkoi treenata myös nopeus- ja lead-kiipeilyä. Vuonna 2018 hän voitti boulderoinnin maailmancupin kokonaiskilpailun
voittamalla kauden seitsemässä kilpailussa yhden kullan ja kuusi hopeaa.
Sijoituksia > Maailmancup

| Laji | 2013 | 2014 | 2015 | 2016 | 2017 | 2018 | 2019 | 2021 | 2022 | 2023 |
| --- | --- | --- | --- | --- | --- | --- | --- | --- | --- | --- |
| Lead | 42. | 55. | - | - | 46. | 23. | 19. | 26. | - | 14. |
| Boulder | - | 5. | 3. | 2. | 4. | 1. | 15. | 5. | 2. | 2. |
| Nopeus | - | - | - | - | - | 43. | 30. | 9. | - | - |
| Yhdistetty | - | 5. | - | - | 8. | 3. | 4. | - | - | 6. |
Sijoituksia > MM-kisat > Nuorten

| Laji | 2015 Juniors | 2016 Juniors |
| --- | --- | --- |
| Boulder | 2. | 4. |
Sijoituksia > MM-kisat > Aikuisten

| Laji | 2014 | 2016 | 2018 | 2019 | 2023 |
| --- | --- | --- | --- | --- | --- |
| Lead | - | - | 16. | 26. | 8. |
| Boulder | 15. | 2. | 5. | 5. | 24. |
| Nopeus | - | - | 25. | 25. | - |
| Yhdistetty | - | - | 5. | 5. | 7. |
Kuvia

Nonaka maailmancupissa vuonna 2015
Nonaka (vas.) ja Shauna Coxsey maailmancupissa vuonna 2017
Boulderoinnin maailmancupin kokonaiskilpailun palkintokoroke vuonna 2018. Kuvassa vasemmalta oikealle Akiyo Noguchi, Miho Nonaka ja Fanny Gibert
Nonaka boulderoinnin MM-kisojen finaalissa vuonna 2018
Nonaka yhdistetynkiipeilyn MM-finaalissa vuonna 2018
Nonaka MM-kisoissa 2018
Mikko Kuparinen

| Mikko Kuparinen> Henkilötiedot |
| --- | --- |
Syntynyt: 29. maaliskuuta 1977 Kerava, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  192 cm
Paino:  97 kg
Pelinumero:  6
Pelaajaura
Pääsarjaura:  1997–2008
Seurat:  HPK (SM-liiga) HIFK (SM-liiga) Ilves (SM-liiga) Jokerit (SM-liiga) Brynäs IF (Elitserien) Grand Rapids Griffins (IHL) Detroit Vipers (IHL) Long Beach Ice Dogs (IHL) Johnstown Chiefs (ECHL) Pensacola Ice Pilots (ECHL)
NHL-varaus:  244. varaus, 1999 Tampa Bay Lightning
Mikko Kuparinen (s. 29. maaliskuuta 1977 Kerava) on suomalainen entinen jääkiekkoilija.
Peliura

Kuparinen aloitti ammattilaisuransa HPK:n riveissä, pelattuaan kaksi kautta joukkueen A-junioreissa. Hän siirtyi jo kesken ensimmäisen SM-liigakautensa Pohjois-Amerikkaan IHL-liigaan. Kuparinen palasi kuitenkin jo seuraavana kautena HIFKin kokoonpanoon. Kuparisen kokemus kuitenkin herätti huomiota kykyjenetsijöiden parissa, ja Tampa Bay Lightning varasi hänet NHL:n varaustilaisuudessa numerolla 244 vuonna 1999.
Kuparinen palasi Pohjois-Amerikan kentille kaudeksi 1999–00, ja teki sopimuksen Tampa Bayn kanssa. Hän siirtyi joukkueen farmiseuraan ECHL:ään, mutta Tampa Bay ei nostanut häntä kertaakaan joukkueensa kokoonpanoon. Turhautuneena Kuparinen palasi kesken kauden 2001–02 Suomeen ja liittyi Ilveksen riveihin kevääseen 2003 asti. 2003–06 Kuparinen pelasi Ruotsin Elitserienissä Brynäs IF:ssä. Hän siirtyi tämän jälkeen Jokereihin kahden vuoden sopimuksella kaudella 2006–07.
Kuparinen lopetti uransa kesken kauden 2008–09 lonkkavaivojen vuoksi. Urallaan 183 SM-liigaottelua pelannut Kuparinen keräsi pelaamissaan otteluissa yhteensä tehopisteet 10+24=34. SM-liigassa Kuparinen ehti pelaamaan Jokereiden lisäksi myös Ilveksen, HPK:n ja HIFK:n riveissä. Pohjois-Amerikassa Kuparinen pelasi sekä IHL:ssa että ECHL:ssa. Ruotsissa pelatessaan puolustaja edusti Brynäsiä.
Kuparinen oli koko uransa ajan lähinnä puolustava puolustaja, josta kertoo paljon uran aikana karttunut vähäinen pistesaldo.
Mikko Kukkonen (runoilija)

Mikko Kukkonen (sukunimi myöh. Salo; 28. syyskuuta 1842 Johannes – 22. maaliskuuta 1894 Johannes) oli suomalainen kansakoulunopettaja, toimittaja ja runoilija. Hän käytti nimimerkkejä M.J.K:nen ja M.K-n.
Kukkonen kävi yksityistä koulua 1850–1852 ja oli sitten töissä lastaajana Uuraan satamassa sekä merimiehenä laivoissa. Hän alkoi jo tällöin  avustaa sanomalehtiä ja kirjoittaa runoja. Kukkonen opiskeli 1866–1870 Jyväskylän seminaarissa valmistuen kansakoulunopettajaksi. Hän oli aluksi opettajana Valkealassa ja sitten Johanneksen pitäjän Kaislahden koululla.
Kukkonen luopui kuitenkin opettajan työstä ja ryhtyi avustamaan sanomalehtiä. Hän kirjoitti Suomen muinaisaikaan sijoittuvia kertomuksia Uuteen Suomettareen ja viipurilaisiin suomenkielisiin sanomalehtiin. Hän oli Viipurissa ilmestyneen Ilmarinen-lehden päätoimittajana vuodesta 1885 ja hän toimi myös avustajana Viipurin Sanomien ja Lappeenrannan Uutisten toimituksessa. Viimeisinä vuosinaan heikosta terveydestä kärsinyt Kukkonen toimi kirjansitojana kotiseudullaan.
Kukkonen julkaisi Jyväskylän seminaaria käydessään yhdessä Nikolai Christerssonin (myöhemmin Kari) kanssa runokokoelman Aallotar.
Teoksia

Aallotar : alkuperäisiä koelmia runollisuuden alalla 1, kirjoittajat Mikko Kukkonen ja Nikolai Christersson (Kari).   Schildt,Jyväskylä 1869
Simri

Simri oli yksi Israelin kuninkaista. Hän tuli valtaan murhaamalla kuningas Eelan ja hallitsi seitsemän päivää. Siinä ajassa hän ehti tapattaa koko Baesan suvun jättämättä ainoattakaan Baesan miespuolista jälkeläistä ja hänen sukulaistaan tai kannattajaansa eloon. Mutta Israelin sotaväki ei hyväksynyt Simriä kuninkaaksi vaan julistivat kuninkaakseen Omrin, joka johdatti miehensä Simriä vastaan. Kun Simri tajusi tilanteen toivottomaksi, hän sulkeutui palatsiinsa syttyttäen sen tuleen. Simriä seurasi Israelin kuninkaana Omri.
Simpukkabegonia

| Simpukkabegonia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Begoniakasvit Begoniaceae
Suku::  Begoniat Begonia
Laji::  conchifolia
Kaksiosainen nimi
 Begonia conchifolia  A.Dietr. (1851) 
Katso myös
   Simpukkabegonia Wikispeciesissä   Simpukkabegonia Commonsissa 
Infobox OKNimi-testi OK: 
Simpukkabegonia (Begonia conchifolia) on begoniakasvien (Begoniaceae) heimoon kuuluva kasvilaji. Simpukkabegonia voi kasvaa jopa yli 30 senttimetrin korkuiseksi. Se kukkii varhain keväällä. Simpukkabegonian kukat ovat valkoisia ja vaaleanpunaisia.
Messerschmitt P.1101

| Messerschmitt P> 1101 |
| --- | --- |
 P.1101:n pienoismalli. Merkinnät ja rakettiaseistus eivät vastaa todellisuutta.
Tyyppi:  hävittäjä
Alkuperämaa:   Saksa
Valmistaja:  Messerschmitt A.G.
Suunnittelija:  Willy Messerschmitt
Pääkäyttäjät:  Luftwaffelle (suunniteltu)
Valmistusmäärä:  1 
Muunnelmat:  Bell X-5 Saab 29 Tunnan
Messerschmitt Me P.1101 oli natsi-Saksan lopun aikana kehitetty suihkuhävittäjän prototyyppi, joka on vaikuttanut hyvin paljon ruotsalaiseen Saab 29 Tunnan -hävittäjään ja yhdysvaltalainen Bell X-5 on sen kopio. Neuvostoliiton MiG-15-koneesen on väitetty kopioidun sen teknisiä ratkaisuja.
Tekniset tiedot

Lähde: [lähde? ]
Yleiset ominaisuudet
Pituus: &&&&&&&&&&&&&&08.09800008,98 m
Kärkiväli: &&&&&&&&&&&&&&08.0600008,06 m
Korkeus: &&&&&&&&&&&&&&03.05000003,5 m
Siipipinta-ala: &&&&&&&&&&&&&013.060000013,6 m²
Tyhjäpaino: &&&&&&&&&&&02594.&&&&002 594 kg
Suurin lentoonlähtöpaino: &&&&&&&&&&&04500.&&&&004 500 kg
Voimalaite: &&&&&&&&&&&&&&01.&&&&001 × Junkers Jumo 004B -suihkumoottori; &&&&&&&&&&&&&012.01000012,01 kN
Suoritusarvot
Suurin nopeus: &&&&&&&&&&&&0980.&&&&00980 km/h
Lentomatka: &&&&&&&&&&&01500.&&&&001 500 km
Lakikorkeus: &&&&&&&&&&012000.&&&&0012 000 m
Nousukyky: &&&&&&&&&&&&&022.020000022,2 m/s
Siipikuormitus: &&&&&&&&&&&&0236.&&&&00236 kg/m²
Aseistus
2 ta 4 kpl 30 mm MK 108 tykkiä
4 kpl Ruhrstahl X-4-ohjusta
Aiheesta muualla

Wikimedia Commonsissa on kuvia tai muita tiedostoja aiheesta .
Messerschmitt Me P.1101 luft46.com-sivustolla
Simuloitu todellisuus

Simuloidulla todellisuudella tarkoitetaan tilaa, jossa koettu todellisuus tuotetaan keinotekoisesti esimerkiksi tietokoneen avulla, jolloin simuloitua maailmaa ei pysty erottamaan ”todellisesta” maailmasta. Simuloidussa todellisuudessa saattaisi olla itsensä olemassaolosta tietoisia mieliä, jotka joko tietävät tai eivät tiedä olevansa simuloidussa todellisuudessa. Nick Bostromin esittämän simulaatiohypoteesin mukaan elämme jo tällä hetkellä simulaatiossa. Simulaatiohypoteesilla on yhteisiä piirteitä uniargumentin ja Platonin luolavertauksen kanssa.
Simuloidun todellisuuden käsite eroaa virtuaalitodellisuudesta, sillä nykytekniikan muodostamassa virtuaalitodellisuudessa oleva pystyy helposti erottamaan olevansa keinotodellisuudessa, kun taas simuloitua todellisuutta olisi kenties mahdotonta erottaa ”oikeasta” todellisuudesta.
Fiktiossa simulaatiohypoteesia on hyödynnetty muun muassa Matrix-elokuvan juonessa.
Eri alojen tieteilijät ovat pohtineet ajatusta, että ihmiskunta elää tietokonepelin kaltaisessa simulaatiossa. Asian ympärille kokoontui keväällä 2016 joukko tutkijoita yhdysvaltalaisen astrofyysikon Neil deGrasse Tysonin johtamaan kokoukseen.
Ajatuksen kritiikki

Filosofi Daniel Dennett on huomauttanut, että aidon tuntuisesti simuloitu todellisuus vaatisi suunnattoman määrän laskentatehoa. Havaitussa todellisuudessa on niin paljon tapahtumavaihtoehtoja, että sen simulointi johtaisi hetkessä ”kombinatoriseen räjähdykseen” ja laskennallisen vaativuuden rajattomaan kasvuun, elleivät nämä tapahtumavaihtoehdot olisi valmiiksi määritelty[lähde? ]
Kirjallisuutta

Deutsch, David: Todellisuuden rakenne.  ((The Fabric of Reality. The Science of Parallel Universes – and Its Implications, 1997.) Suomentanut Kimmo Pietiläinen)  Helsinki:  Terra cognita, 1997.  ISBN 952-5202-05-4.
Mikko Rautee

| Mikko Rautee> Henkilötiedot |
| --- | --- |
Syntynyt: 13. toukokuuta 1979 (ikä 45) Kaarina, Suomi
Kansalaisuus:   Suomi
Jääkiekkoilija
Lempinimi:  Raku
Pelipaikka:  keskushyökkääjä
Maila:  vasen
Pituus:  177 cm
Paino:  92 kg
Seura
Seura:  TuKV
Sarja:  B-nuorten Suomi-sarja
Tehtävä:  päävalmentaja
Pelaajaura
Pääsarjaura:  1998–2008
Seurat:  TuTo (I-div.) TPS (SML)   Leksands IF (Allsv.)   Ässät (SML)   KooKoo (Mestis)   PaKa (II-div.)
Mikko Rautee (s. 13. toukokuuta 1979 Kaarina) on suomalainen entinen jääkiekkoilija. Hän oli pelipaikaltaan keskushyökkääjä. Rautee pelasi urallaan SM-liigassa yhteensä 428 runkosarjaottelua tehopistein 63+88=151 ja keräten 195 jäähyminuuttia sekä 73 playoff-ottelua tehopistein 6+17=23 ja keräten 51 jäähyminuuttia. Hänet tunnettiin puolustavana hyökkääjänä, joka osasi pelata kohtalaisen hyvin myös hyökkäyspäähän ja monipuolisesti eri rooleissa. Rauteen muihin vahvuuksiin kuului myös aloittaminen ja alivoimapelaaminen. Nykyään Rautee toimii Turun Kisa-Veikkojen B-nuorten Suomi-sarjajoukkueen vastuuvalmentajana.
Muuta

Rautee oli toisen polven liigakiekkoilija, sillä sekä hänen isänsä Pekka ja setänsä Matti pelasivat TPS:ssä 1970-luvulla ja voittivat kaksi Suomen-mestaruutta.
Mj

Mj tarkoittaa seuraavia:
Líneas Aéreas Privadas Argentinas, IATA-koodi MJ, lentoyhtiö
millijoule, tunnus mJ, energian yksikkö
megajoule, tunnus MJ, energian yksikkö.
Michael Jackson, kutsumanimi MJ, muusikko
Michael Jordan, kutsumanimi MJ, koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mj”, voi hakea sivunnimihaulla, laajalla sivunnimihaulla tai tekstihaulla.